**КЫРГЫЗ РЕСПУБЛИКАСЫ КЫРГЫЗСКАЯ РЕСПУБЛИКА**



**ЖАЛАЛ-АБАД ОБЛАСТЫ ЖАЛАЛ-АБАДСКАЯ ОБЛАСТЬ**

**МАЙЛУУ-СУУ ШААРДЫК МАЙЛУУ-СУУЙСКИЙ**

**КЕҢЕШИ ГОРОДСКОЙ КЕНЕШ**

**ТОКТОМ**

**ПОСТАНОВЛЕНИЕ**

**2021-жылдын 21-декабры №6-9-5 Майлуу-Суу шаары**

**“Майлуу-Суу шаар аймагындагы таштандыларды чыгаруу жыйымына болгон ченди (өлчөмүн) бекитүү жөнүндө”**

Кыргыз Республикасынын салыктык эмес кирешелер жөнүндө Кодексинин 4-глава 16-беренесинин 3-пунктуна, жана 24-главасынын негизинде, Кыргыз Республикасынын мамлекеттик салык кызматынын Майлуу-Суу шаары боюнча башкармалыгынын жетекчисинин маалыматын угуп, талкуулап чыгып, бюджет, каражат жана инвестицияларды тартуу боюнча туруктуу комиссиясынын чечимин, депутаттардын сунуштарын эске алып, Майлуу-Суу шаардык кеӊештин IХ чакырылышынын VI кезектеги сессиясы

**ТОКТОМ КЫЛАТ:**

1. Кыргыз Республикасынын мамлекеттик салык кызматынын Майлуу-Суу шаары боюнча башкармалыгынын жетекчисинин маалыматы, депутаттардын сунуштары эске алынсын.
2. Кыргыз Республикасынын салыктык эмес кирешелер жөнүндө Кодексинин 24-главасынын негизинде Майлуу-Суу шаар аймагындагы таштандыларды чыгаруу жыйымына болгон чен100 сом өлчөмүндө бекитилсин.
3. Бул токтомдун аткарылышы Кыргыз Республикасынын мамлекеттик салык кызматынын Майлуу-Суу шаары боюнча башкармалыгына жана Кыргыз Республикасынын экономика жана финансы министрлигинин Майлуу-Суу шаардык башкармалыгына жүктөлсүн.
4. Ушул токтом катталсын жана Кыргыз Республикасынын укуктук ченемдик актыларынын Мамлекеттик реестрине киргизүү үчүн Кыргыз Республикасынын юстиция министрлигине жөнөтүлсүн .
5. Бул токтомдун аткарылышын кѳзѳмѳлдѳѳ шаардык кеңештин бюджет, каражат жана инвестицияларды тартуу боюнча туруктуу комиссиясына жана шаардык мэрияга жүктөлсүн.

**Шаардык кеңештин төрагасы : А.Киргизбаев**